Montargull (Artesa de Segre)

context: El front de la guerra arriba al Montsec l'abril de 1938, i per uns mesos es desenvolupen operacions a tota la comarca. Algunes tropes feien nit a la població quan anaven cap a Ponts o altres indrets de la comarca, i hi ha cròniques que diuen que el poble estava força despoblat en aquell moment.[50] Dues de les brigades de la 32 Divisió, la 141 i la 137, i una brigada de la 26 Divisió coneguda com la Durruti, desenvolupen operacions a tot el districte d'Anya, en aquell moment un terme independent. El comandament d'aquestes tropes estableix un centre d'operacions a Cal Tonet de Montargull.[47]
qas: answers: text: l'abril de 1938
question: Quan arriba al Montsec el front de la guerra?

answers: text: a tota la comarca
question: On es desenvolupen operacions per uns mesos?

answers: text: cap a Ponts o altres indrets de la comarca
question: Cap on anaven les tropes que feien nit a la població?

answers: text: força despoblat
question: Com estava el poble en aquella època segons diuen les cròniques?

answers: text: Dues
question: Quantes brigades de la 32 Divisió desenvoluparen operacions a tot el districte d'Anya?

context: La nova carretera va substituir la carretera que anava de Ponts a Isona, i que discorria per una antiga calçada romana, com a principal via de connexió entre la Noguera amb el Pallars Jussà. El transport es feia amb diligències, que a vegades s'aturaven a Montargull. La principal companyia era La Catalana, les línies de la qual van ser adquirides posteriorment per l'empresa Alsina Graells.[34] A principis del segle XX anar de Barcelona a Montargull implicava unes quatre hores de tren fins a Tàrrega, i a partir d'aquí amb diligència unes 11 hores més per arribar a Montargull.[35] Abans de ser reformada, la carretera feia moltíssimes giragonses i corbes, i s'havia de fer molt a poc a poc. Com a referència, en diligència es trigaven 45 minuts a fer els sis kilòmetres del tram de Folquer fins a Montargull.[36] La carretera continuaria sent de difícil trànsit, produint diversos accidents, com per exemple el que es reporta al setembre de 1924 quan un veí de la població mor en bolcar el seu carro al km. 24 de la carretera d'Artesa de Segre a Tremp.[37][38]
qas: answers: text: la carretera que anava de Ponts a Isona
question: Què va substituir la nova carretera?

answers: text: per una antiga calçada romana
question: Per on discorria la carretera que anava de Ponts a Isona?

answers: text: amb diligències
question: Amb què es feia el transport?

answers: text: quatre
question: Quantes hores de tren implicava anar de Barcelona a Tàrrega a principis del segle XX?

context: La seva història està associada a la de la baronia de Montmagastre. A l'edat mitjana aquesta baronia passa a formar part del municipi d'Anya i, al segle xx, s'integra al municipi d'Artesa de Segre. Segons el cens de 2019 comptava únicament amb 35 habitants, incloent-hi les masies del terme.[1] Al mateix poble hi ha molts habitatges de segona residència. Al terme de Montargull es poden trobar diverses construccions d'interès, com ara l'església de Santa Maria de Montargull –avui en ruïnes–, megàlits prehistòrics i tombes medievals. També es conserva l'edifici de l'antiga escola, tancada durant els anys 1960 arran de la política de concentració escolar promoguda en aquell moment. Des de la part alta del poble es gaudeix d'una vista completa del pla de Montargull.
qas: answers: text: a la de la baronia de Montmagastre
question: A qui està associada la seva història?

answers: text: A l'edat mitjana
question: Quan passa la baronia de Montmagastre a formar part del municipi d'Anya?

answers: text: Artesa de Segre
question: En quin municipi s'integrà la baronia de Montmagastre en el segle xx?

answers: text: en ruïnes
question: Com està l'església de Santa Maria de Montargull avui en dia?

answers: text: arran de la política de concentració escolar promoguda en aquell moment.
question: Per què va estar tancada l'antiga escola els anys 1960?

context: Montargull és una població disseminada agregada al terme municipal d'Artesa de Segre, a la comarca de la Noguera. Està localitzada a la carretera que va d'Artesa de Segre cap al Pallars Jussà. El nom li ve per estar construïda sobre un turó que marca el final de la serra de Comiols i l'inici d'un pla que es coneix amb el mateix nom que la població. A aquest pla predominen els conreus de blat i ordi, afavorits per un clima mediterrani amb tendència àrida suavitzat per la proximitat de les muntanyes, propi de la zona del Segre mitjà, amb característiques orogràfiques semblants a la Depressió Central.
qas: answers: text: la Noguera
question: En quina comarca es troba Artesa de Segre?

answers: text: per estar construïda sobre un turó que marca el final de la serra de Comiols i l'inici d'un pla que es coneix amb el mateix nom que la població
question: Per què Montargull rep aquest nom?

answers: text: blat i ordi
question: Quins conreus predominen al pla de Montargull?

answers: text: mediterrani amb tendència àrida suavitzat per la proximitat de les muntanyes
question: Com és el clima del pla de Montargull?

context: Montargull i la seva contrada tenen un clima semblant al del Segrià, un clima mediterrani amb tendència àrida, parcialment suavitzat per la proximitat de les muntanyes. Les temperatures mitjanes al desembre i al gener són entre 2 i 7 graus, mentre que al juliol i l'agost la mitjana és superior als 20 graus. Les precipitacions són d'uns 580 mm anuals i 130 mm estivals.[6]
qas: answers: text: al del Segrià
question: A quin clima és semblant el de Montargull i la seva contrada?

answers: text: mediterrani amb tendència àrida, parcialment suavitzat per la proximitat de les muntanyes
question: Com és el clima de Montargull?

answers: text: entre 2 i 7 graus
question: Quines són les temperatures mitjanes de Montargull al desembre i al gener?

answers: text: al juliol i l'agost
question: En quins mesos les temperatures de Montargull són superiors als 20 graus?

answers: text: 580 mm
question: De quant són les precipitacions que rep anualment Montargull?

context: També hi ha als voltants troballes de l'Edat del Bronze (2500 - 1100 aC), com ara destrals recollides a prop de Colldelrat i Tudela, a més de molins del tipus barquiforme, recollits a la col·lecció del Museu d'Artesa de Segre. Pel que fa a la cultura ibèrica clàssica (s. VI a II aC), hi ha el jaciment arqueològic d'Antona a prop d'Artesa de Segre així com tombes en diverses localitzacions properes.[9] Al mateix terme es troben dues construccions megalítiques, però no està clar a quina cultura pertanyen aquestes construccions, tot i que tot apunta que pertany a un període prehistòric tardà.[10]
qas: answers: text: troballes de l'Edat del Bronze
question: Què hi ha als voltants?

answers: text: a prop de Colldelrat i Tudela
question: On han estat recollides les destrals?

answers: text: del tipus barquiforme
question: Com són els molins?

answers: text: dues
question: Quantes construccions megalítiques es troben al terme d'Artesa de Segre?

answers: text: no està clar a quina cultura pertanyen
question: A quina cultura pertanyen les construccions megalítiques que es troben al terme d'Artesa de Segre?